stanford-oval/wikipedia huggingface dataset:
Mario Kart 64
Pelimoodi > Mario Grand Prix

Yksi tai kaksi ihmispelaajaa kilpailevat tietokonepelaajien kanssa, joita on ihmispeelaajiin nähden joko kuusi tai seitsemän. Pelaajia on radalla aina yhteensä kahdeksan. Pelaaja valitsee aluksi millä vaikeusasteella haluaa pelata, jonka jälkeen valitaan Cup. Cup-kilpailuja on neljä erilaista: Mushroom Cup, Flower Cup, Star Cup ja Special Cup. Niistä jokainen sisältää neljä rataa. Pelaajien tulee sijoittua neljän parhaan joukkoon edetäkseen seuraavaan rataan.
Pelimoodi > Time Trials

Pelkästään yksinpelattava moodi. Pelaaja yrittää saada aikaan nopean ajan valitsemallaan radalla. Tämän jälkeen ajan voi tallentaa, jolloin syntyy 'haamuauto'. Haamuatoa vastaan voi kisailla yrittäessään saada sitä paremman ajan. Mikäli pelaaja saa tarpeeksi hyvän ajan, avaa hän Staff Ghost-haamun, jonka on ajanut yksi pelin kehittäjistä.
Pelimoodi > Vaikeusasteet

Pelin vaikeuasteet on esitetty moottorin kuutioina. Mitä isompi kuutiomäärä, sitä vaikeampi vaikeuaste. Pienin vaikeusaste eroaa kahdesta vaikeammasta myös siten, että joissakin kohdissa ratoja on esimerkiksi aitoja enemmän.
50 cc – Helppo (keskinopeus 50 kilometriä tunnissa)
100 cc – Keskivaikea (keskinopeus 60 kilometriä tunnissa)
150 cc – Vaikea (keskinopeus 70 kilometriä)
EXTRA – Sama kuin 150 cc, mutta radat ovat peilikuvina. Tunnetaan myös nimellä Mirror Mode.
Pelimoodi > Battle

Moninpelattava moodi, jossa tulee vahingoittaa toista pelaajaa esineillä. Aluksi pelaajilla on kolme ilmapalloa ja yksi niistä lentää ilmaan, kun pelaajaa vahingoitetaan. Kun kaikki kolme ilmapalloa menetetään, peli päättyy tappioon. Battle-moodissa on neljä eri kenttää, jotka eivät ole käytössä Mario Grand Prix -moodissa.
Ennen julkaisua

Mario Kart 64:n työnimi oli Mario Kart R, mutta nimi hylättiin Sonic R:n ensimmäisen Sonic the Hedgehog-ajopelin, julkaisun jälkeen. Kaksikko tarjosi pelialan ikimuistoisimman kaksinkamppailun, joka herätettiin eloon vuoden 2007 pelissä Mario & Sonic at the Olympic Games Koska muista Nintendo-pelistä tuttuja hahmoja esiintyy Mario Kartissa, on Mario Kart ajoittain tehnyt vastapalveluksen. Virtuaalilemmikkipelin Nintendogsiin on piilotettu kauko-ohjattavia mikroautoja, ja Wiin Super Smash Bros. Brawl sisältää Mario Kart-teeman ympärille suunnitellun areenan.
Julkaistuissa kuvakaappauksissa Donkey Kong oli korvattu Magikoopalla. Julkaistuissa kuvissa hahmot istuivat autoissaan, kun ne nähdään nykyään vain seisomassa.
Aiheesta muualla

Mario Kart 64 MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Aivokuollut

Aivokuollut voi tarkoittaa seuraavia:
aivokuolema, lääketieteen termi
Aivokuollut, Peter Jacksonin ohjaama elokuva vuodelta 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aivokuollut”, voi hakea sivunnimihaulla, laajalla sivunnimihaulla tai tekstihaulla.
Aitor González

| Aitor González |
| --- | --- |

Henkilötiedot
Koko nimi:  Aitor González Jimenez
Syntynyt: 27. helmikuuta 1975 (ikä 49)
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1998 1999–2002 2003–2004 2005:  Avianca Kelme Fassa Bortolo Euskaltel-Euskadi
Suurimmat voitot
 Espanjan ympäriajo 2002, 3 etappia Italian ympäriajo, 3 etappia Ranskan ympäriajo, etappi Sveitsin ympäriajo 2005 
 Tiedot päivitetty: 16. elokuuta 2007 
Aitor González Jimenez (27. helmikuuta 1975 Zumárraga, Baskimaa –) on entinen espanjalainen maantiepyöräilijä, Espanjan ympäriajon voittaja. Hän lopetti uransa jäätyään kiinni dopingista vuonna 2005.
Saavutuksia

Espanjan ympäriajo:
2002 kokonaiskilpailun sekä etappien 8, 10 (aika-ajo) ja 21 (aika-ajo) voitto
Italian ympäriajo:
2002 kokonaiskilpailun kuudes, etappien 8 ja 19 (aika-ajo) voitto
2003 kokonaiskilpailun 19., etapin 15 (aika-ajo) voitto
Ranskan ympäriajo:
2004 etapin 14 voitto
Sveitsin ympäriajo:
2005 kokonaiskilpailun ja etapin 9 voitto
Katalonian ympäriajo:
2001 kokonaiskilpailun neljäs
Tour du Limousin: 2000 etapin 3 voitto
Vuelta a Algarve: 2000 etapin 2 voitto
Vuelta a Murcia: 2001 kokonais- ja pistekilpailun sekä etapin 5 (aika-ajo) voitto
Maantieaika-ajon MM-kilpailu: 2002 seitsemäs
Giro della Provincia di Reggio Calabria: 2003 voitto
Adam Rockwood

| Adam Rockwood> Henkilötiedot |
| --- | --- |
Syntynyt: 22. syyskuuta 1995 (ikä 29) Coquitlam, BC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Seura
Seura:  HK Dukla Michalovce
Sarja:  Tipos Extraliga
Pelaajaura
Pääsarjaura:  2021–
Aik. seurat:  Springfield Thunderbirds (AHL) Greenville Swamp Rabbits (ECHL) MODO Hockey (Allsv.) Ilves (SML) HK Nitra (SloEL) AIK IF (Allsv.) HC Innsbruck (ICEHL)
Adam Rockwood (s. 22. syyskuuta 1995 Coquitlam, Brittiläinen Kolumbia, Kanada) on kanadalainen jääkiekkoilija, joka pelaa Slovakian pääsarjassa Extraliga-joukkue HK Dukla Michalovcessa. Hän on pelipaikaltaan keskushyökkääjä, mutta Rockwood osaa pelata myös laidassa.
Ura

Rockwood pelasi kaudella 2011–2012 Vancouver NE Chiefsin B-juniorijoukkueessa ja hän voitti tehoilla 16+70=86 koko BC U18:n piste- ja syöttöpörssin. Rockwood debytoi samalla kaudella myös BCHL-junioriliigan Coquitlam Expressissa, jossa hän pelasi neljä runkosarja- ja kolme playoff-ottelua. Kaudella 2012–2013 Rockwood oli joukkueen kolmanneksi paras pistemies tehoilla 6+20=26. Kaudella 2013–2014 hän oli Expressin paras pistemies tehoilla 13+61=74, joilla Rockwood voitti koko liigan syöttöpörssin ja sijoittui pistepörssissä kuudenneksi. Pudotuspeleissä hän oli joukkueen paras syöttäjä 14 syöttöpisteellään. Rockwood voitti kauden päätteeksi BCHL:n mestaruuden, Fred Page Cupin. Hänet valittiin liigan toiseen tähdistökentälliseen.
Kaudeksi 2014–2015 Rockwood siirtyi Wisconsinin yliopiston Madisonin yksikön joukkueeseen. Kahden siellä vietetyn kauden jälkeen hän sai siirron Northern Michigan Universityn. Siirron myötä Rockwood oli pelaamatta kauden 2016–2017, jonka jälkeen hän pelasi kaksi seuraavaa kautta uudessa joukkueessaan. Junior -vuotenaan 2017–2018 Rockwood voitti tehoilla 8+40=48 koko WCHA:n piste- ja syöttöpörssin. Hän voitti myös koko NCAA:n syöttöpörssin. Rockwood valittiin kauden päätteeksi WCHA:n toiseen tähdistökentälliseen. Senior -vuotenaan 2018–2019 hän jakoi tehoilla 9+26=35 NMU:n sisäisen pistepörssin toisen sijan Philip Beaulieun kanssa edellään Troy Loggins. Rockwood sijoittui koko WCHA:n syöttöpörssissä kolmanneksi ja jakoi Beaulieun kanssa pistepörssin seitsemännen sijan. Hänet valittiin kauden päätteeksi divisioonan toiseen tähdistökentälliseen. Yliopistokauden päätteeksi, maaliskuussa 2019 Rockwood siirtyi amatööritry-out -sopimuksella AHL-joukkue Springfield Thunderbirdsiin, jossa hän pelasi piste per peli -tahdilla seitsemän runkosarjaottelua tehopistein 1+6=7.
Huhtikuussa 2019 Rockwood teki Springfield Thunderbirdsin kanssa vuoden mittaisen AHL-sopimuksen. Samana kesänä syksynä NHL-varaamaton Rockwood osallistui myös seuran emojoukkueen, Florida Panthersin kehitysleirille. Syksyllä hän osallistui seuran NHL-harjoitusleirille. Rockwood pelasi kaudella 2019–2020 AHL:ssä kahdeksan runkosarjaottelua tehden kaksi syöttöpistettä. Suurimman osan kaudestaan hän pelasi kuitenkin ECHL-joukkue Greenville Swamp Rabbitsissa, jossa Rockwood pelasi 49 runkosarjaottelua tehopistein 9+26=35.
Joulukuussa 2020 Rockwood siirtyi loppukauden 2020–2021 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue MODO Hockeyn riveihin oltuaan alkukauden ilman sopimusta. Maaliskuussa 2021 hän siirtyi kuitenkin loppukaudeksi SM-liigajoukkue Tampereen Ilvekseen. Rockwood osoittautui kuitenkin pettymykseksi ja hän jäi kokoonpanoon mahtuessaan lopulta vähälle peliajalle tehden pelaamassaan yhdeksässä runkosarja- ja neljässä playoff-ottelussa ilman tehopisteitä.
Kaudeksi 2021–2022 Rockwood siirtyi vuoden mittaisella sopimuksella Slovakian Extraligan HK Nitraan.
Adah Isaacs Menken

Adah Isaacs Menken
Adah Isaacs Menken (kevät 1835 Milneburg, Louisiana – 10. elokuuta 1868 Pariisi, Ranska) oli yhdysvaltalainen näyttelijä, runoilija ja esseisti. Hän saavutti kansainvälistä suosiota melodraaman Mazeppa pääosasta, joka oli kirjoitettu miehelle. Isaacs Menken tuli tunnetuksi aikansa sosiaalisia normeja rikkoneena julkisuuden henkilönä. Hän myös julkaisi runokokoelman.
Isaacs Menken syntyi vanhemmille nimeltään Auguste ja Marie Theodore. Hänen varhaisista vaiheistaan ei tiedetä paljon, koska hän kertoi eri yleisöille eri tarinoita taustoistaan. Isaacs Menken oli seitsemän vuoden aikana neljästi naimisissa. Hänen ensimmäinen miehensä Alexander Isaacs Menken oli juutalainen. Pariskunta muutti yhdessä Cincinnatiin, jossa Adah Isaacs Menken oppi käyttämään sujuvasti heprean kieltä, tutki klassisia juutalaisia kirjoituksia ja julkaisia monia juutalaisuusaiheisia runoja sekä esseitä rabbi Isaac Mayer Wisen perustamaan The Israelite -lehteen. Tutkijat ovat löytäneet viitteitä siitä, että Isaacs Menken olisi saanut katolisen kasvatuksen ja kääntynyt juutalaisuuteen vasta naimisiin mentyään, mutta hän itse kiisti väitteen käännynnäisyydestä. Isaacs Menken ajoi voimakkaasti juutalaisten asioita kansainvälisellä tasolla. Isaacs Menkenin The Israelite -lehdessä julkaisemia runoja ilmestyi postuumisti kokoelmassa Infelicia.
Isaacs Menkenin toinen mies oli nyrkkeilymestari John C. Heenan, jonka kanssa hän avioitui vuonna 1859. Isaacs Menken ja Heenan saivat pojan, joka kuoli varhaislapsuudessa. Isaacs Menken sai myös neljännen miehensä kanssa pojan, joka samoin kuoli varhaisella lapsuusiällä. Toisen lapsen kummi oli George Sand, jonka suostuttelemana lapsi sai kasteen. Sandin lisäksi Isaacs Menkenin ystäviin kuuluivat muiden muassa Charles Dickens ja Dante Gabriel Rossetti. Isaacs Menkenin huhuttiin olleen suhteessa Alexandre Dumas’n ja Algernon Swinburnen kanssa.
Isaacs Menken sairasti mahdollisesti peritoniittia tai tuberkuloosia. Hänen kuolinvuoteellaan vieraili rabbi. Hän sai hoitoa Napoleon III:n henkilökohtaiselta lääkäriltä. Isaacs Menken on haudattu Cimetière du Montparnassen juutalaiseen sektioon.
Matthew Etherington

Etherington kentällä vuonna 2009.
Matthew Etherington (s. 14. elokuuta 1981) on englantilainen jalkapalloilija, jonka tämänhetkinen joukkue on Stoke City.
Hänen pelipaikkansa on keskikenttäpelaaja. Hän on pelannut aikaisemmin seuroissa Peterborough United, Tottenham Hotspur, lainasopimuksella Bradford Cityssä, sopimuksella taas West Ham Unitedissa ja nykyisessä seurassaan Stoke Cityssä.
Masonin–Dixonin linja

Kartta alkuperäisestä Masonin–Dixonin linjasta.
Masonin–Dixonin linja (engl. Mason-Dixon Line) on rajalinjaus Yhdysvalloissa. Se erottaa Pennsylvanian ja Delawaren osavaltiot Marylandin ja Länsi-Virginian osavaltioista. Linjan mittasivat alun perin Charles Mason ja Jeremiah Dixon vuosina 1763–1767 ratkaistakseen Pennsylvanian, Delawaren ja Marylandin siirtokuntien väliset rajakiistat. Myöhemmin, 1800-luvun alussa, linjasta tuli kuuluisa Yhdysvaltain etelän orjavaltioiden ja orjuuden lakkauttaneiden pohjoisvaltioiden rajana.
Aiheesta muualla

Kuvia tai muita tiedostoja aiheesta Masonin–Dixonin linja Wikimedia Commonsissa
Matthew Denny

| Mitalit | Mitalit | Mitalit |  |
| --- | --- | --- | --- |
|  Matthew Denny vuonna 2018. |  Matthew Denny vuonna 2018. |  Matthew Denny vuonna 2018. |  |
Maa:   Australia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 2024 | kiekko |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | kiekko |  |
|  Hopeaa | Gold Coast 2018 | moukari |  |
Matthew Denny (s. 2. kesäkuuta 1996) on australialainen kiekonheittäjä, joka saavutti olympiapronssia vuonna 2024. Hän on kilpaillut kansainvälisellä tasolla myös moukarinheitossa.
Denny voitti alle 18-vuotiaiden maailmanmestaruuskilpailuissa 2013 kultaa kiekonheitossa ja saavutti pronssia moukarinheitossa. Alle 20-vuotiaiden MM-kilpailuissa 2014 hän sijoittui kiekonheitossa neljänneksi. Vuonna 2015 hän saavutti universiadeissa hopeaa. Vuonna 2016 hän jäi Rio de Janeiron olympialaisissa karsintaan.
Denny saavutti Kansainyhteisön kisoissa 2018 hopeaa moukarinheitossa ja sijoittui neljänneksi kiekonheitossa. Vuodesta 2019 lähtien hän on keskittynyt kiekonheittoon. Tuona vuonna hän voitti universiadeissa kultaa ja sijoittui Dohan MM-kilpailuissa kuudenneksi. Tokion olympialaisissa 2021 hän sijoittui neljänneksi silloisella ennätyksellään 67,02 ja hävisi vain viisi senttimetriä pronssimitalisti Lukas Weißhaidingerille.
Vuonna 2022 Denny sijoittui Eugenen MM-kilpailuissa kuudenneksi ja voitti Kansainyhteisön kisoissa kultaa. Budapestin MM-kilpailuissa 2023 hän sijoittui neljänneksi silloisella ennätyksellään 68,24. Nelisen viikkoa myöhemmin hän paransi ennätyksekseen 68,43 ja voitti sillä Eugenessa Timanttiliigan finaalin. Huhtikuussa 2024 Denny paransi Australian-mestaruuskilpailuissa ennätyksekseen 69,35. Pariisin olympialaisissa 2024 hän saavutti pronssia tuloksella 69,31.
Dennyn ennätyksiä ovat kiekonheitossa Australian-ennätys 69,35 vuodelta 2024 ja moukarinheitossa 74,88 vuodelta 2018.
Adam Rippon

| Adam Rippon |
| --- | --- |
 Rippon vuoden 2011 ohjelmassaan
Henkilötiedot
Syntynyt: 11. marraskuuta 1989 (ikä 34) Scranton, PA, Yhdysvallat
Kansalaisuus:   Yhdysvallat
Taitoluistelija
Pituus:  172 cm
Valmentaja(t):  Brian Orser Ghislain Briand
Entiset valmentajat:  Nikolai Morozov Elena Sergeeva
Koreografi(t):  David Wilson Sebastien Britten
Luisteluseura:  Skating Club of New York
Aloittanut:  1999
Henkilökohtaiset parhaat pisteet (ISU)
Pisteet yhteensä:  233,04 GP Skate Canada 2010
Lyhytohjelma:  80,11 MM 2010
Vapaaohjelma:  156,22 Neljä maanosaa 2010
Aiheesta muualla
adamrippon.figureskatersonline.com
Adam Rippon (s. 11. marraskuuta 1989 Scranton, Pennsylvania) on yhdysvaltalainen taitoluistelija. Hän voitti miesten yksinluistelun neljän maanosan mestaruuden 2010 ja juniorimaailmanmestaruuden vuosina 2008 ja 2009. Pyeongchangin olympialaisissa 2018 hän saavutti pronssia joukkuekilpailussa.
Rippon on MM-kilpailuissa sijoittunut kuudenneksi vuosina 2010 ja 2016, kahdeksanneksi vuonna 2015 sekä 13:nneksi vuonna 2012. Hän voitti Yhdysvaltain-mestaruuden aikuisten sarjassa vuonna 2016 ja juniorien sarjassa vuonna 2008.
Yksityiselämä

Rippon on homoseksuaali ja hän on ensimmäinen sen avoimesti tunnustanut yhdysvaltalainen olympiamitalisti. Hän tapasi suomalaisen kiinteistönvälittäjän Jussi-Pekka Kajaalan vuonna 2018, he kihlautuivat alkuvuodesta 2021 ja avioituivat uudenvuodenaattona 2021. Vuonna 2019 Rippon voitti Yhdysvaltain Tanssii tähtien kanssa -kilpailun ja sittemmin hän on toiminut kyseisessä ohjelmassa myös tuomarina.
Aiheesta muualla

Kuvia tai muita tiedostoja aiheesta Adam Rippon Wikimedia Commonsissa
Al Jabal al Akhdar

| Al Jabal al Akhdar الجبل الأخضر Al-Jabal al-Akhdar |
| --- | --- |

 Sijainti
 Koordinaatit: 30.7667°N, 21.7333°E 
Valtio:  Libya
Hallinto:  
 – hallinnollinen keskus:  Beida
Pinta-ala:  11 429 km²
Väkiluku (2006):  206 180
 – väestötiheys:  18,4 as./km²
Al Jabal al Akhdar (arab. الجبل الأخضر‎) on Libyan kunta. Alueen pinta-ala on 11 429 km². Asukasluku oli 206 180 vuonna 2006. Hallinnollinen keskus on Beida.
Adagio

Beethovenin 8. pianosonaatin adagio-osan alku.
Adagio [aˈdaːdʒo] on lähinnä taidemusiikissa käytettävä termi, jolla tarkoitetaan, että kappale tulee soittaa hitaasti. Adagio annetaan usein myös nimeksi hitaalle kappaleelle tai laajemman teoksen hitaalle osalle.
Tunnettuja adagioja

Tomaso Albinoni: Adagio g-molli
Samuel Barber: Adagio jousille
Frank Bridge: Adagio E-duuri uruille
Al Jafariyahin piirikunta

| Al Jafariyahin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Raima
Väkiluku (2003):  69 705
Al Jafariyahin piirikunta sijaitsee Raiman maakunnassa Jemenissä. Vuonna 2003 sen asukasluku oli 69 705.
Meksikonkarvatonkoira

| Meksikonkarvatonkoira |
| --- | --- |
 Karvaton ja karvallinen yksilö
Avaintiedot
Alkuperämaa:   Meksiko
Määrä:  Suomessa rekisteröity 136 (isoja 91, keskikokoisia 29 ja pieniä 16)
Rodun syntyaika:  1000 eaa.
Alkuperäinen käyttö:  uhrimenot, lämpötyyny, vahtikoira
Nykyinen käyttö:  seurakoira, vahtikoira
Muita nimityksiä:  xoloitzuintli, xoloitzcuintle, xolo, perro sin pelo mexicano, Mexican Hairless, Mexikanischer Nackthund, mehhiko karvutu koer, bogar, perro azteca, perro mexica
FCI-luokitus:  ryhmä 5 Pystykorvat ja alkukantaiset koirat alaryhmä 6 Alkukantaiset koirat #234
Ulkonäkö
Säkäkorkeus:  25–55 cm
Meksikonkarvatonkoira (esp. perro sin pelo mexicano) eli Xolo (esp. xoloitzcuintle, nah. xoloitzcuintli) on meksikolainen alkukantainen koirarotu. Sitä pidetään harvinaisena, mutta se ei ole kuolemassa sukupuuttoon. Maailmassa arvioidaan olevan noin 5 000 yksilöä, joista 4 000 elää Meksikossa.
Rotu eli pitkään ilman tavoitteellista jalostustyötä. Rotua risteytettiin mm. villakoirien, chihuahuoiden ja mäyräkoirien kanssa. 1950-luvulla rotu sai uuden alun eurooppalaisten etsintäjoukkojen avulla, sillä pääasiassa brittiläisistä diplomaateista koottu ryhmä matkusti ympäri Meksikon maaseutuja ja tutkimattomia kyliä etsien jalostuskelpoisia yksilöitä. Eräs tunnetuimmista rodun "pelastajista" oli kreivitär Lascie Premio Real. Yhdessä Lascie Premio Real ja englantilainen armeijan kenraali Norman P. Wright kirjoittivat ensimmäisen rotumääritelmän, joka sittemmin otettiin käyttöön Meksikon kennelliitossa.
Ulkonäkö

Meksikonkarvatonkoira on virallisesti kaikkein karvattomin koirarotu. Meksikonkarvattomatkoirat jaetaan kokonsa puolesta kolmeen eri kokoluokkaan: pieni (25–35 cm), keskikokoinen (36–45 cm) ja suuri (46–60 cm). Erittäin hienoille yksilöille sallitaan säkäkorkeus 62 cm:iin saakka. Runko on mittasuhteiltaan tasapainoinen, rinta leveä ja rintakehä tilava, raajat ja häntä ovat pitkät.
Rodun erityispiirre on karvapeitteen täydellinen puuttuminen rungosta. Kuitenkin otsassa ja niskassa kasvaa lyhyttä, karkeaa ja tiheää karvaa, joka voi olla minkä väristä tahansa. Tämä karva ei koskaan saa muodostaa pitkää, laadultaan pehmeää päätupsua. Karkeaa karvaa esiintyy usein käpälissä ja hännänpäässä, sen puuttuminen ei kuitenkaan ole virhe. Pitkäkarvaisuus on hylkäävä virhe. Joillain yksilöillä on kokonainen karvapeite.
Yksivärisyys ja tummat värisävyt ovat toivotuimmat. Väri vaihtelee mustasta mustanharmaaseen, liuskeenharmaaseen, tumman harmaaseen, punertavaan, maksanruskeaan, pronssinväriseen tai kullankeltaiseen. Väri voi olla kirjava, johon luetaan myös valkoiset läiskät.
Luonne ja käyttäytyminen

Meksikonkarvattomatkoirat ovat uteliaita ja hellyydenkipeitä. Alkukantaisina koirina ne ovat usein vieraita ihmisiä kohtaan välinpitämättömiä ja varautuneita.
Alkuperä

Meksikonkarvattomankoiran historia ulottuu yli 3 000 vuoden taakse muinaiseen Meksikoon. Sitä pidettiin Xolotl-jumalan edustajana, mistä se sai toisen nimensä; itzuintli tarkoittaa puolestaan koiraa. Muinaiset intiaanit pitivätkin meksikonkarvattomia pyhinä koirina, jotka auttoivat omistajiensa sieluja matkalla tuonpuoleisessa.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (pdf)
Suomen Karvattomat Rodut SuKaRo ry:n Rotumääritelmä ja muuta tietoa
Itzcuintlan Xoloitzcuintlis, Mexico
Mendor

Mendorin innovoima Discreet -verensokerimittari
Mendor oli suomalainen terveydenhoidon teknologiaa ja välineitä kehittävä yhtiö. Mendorin perusti vuonna 2006, viisi helsinkiläistä yliopisto-opiskelijaa. Yhtiö oli erikoistunut diabeteshoidon innovaatioihin. Mendorin pääkonttori sijaitsi Espoon Keilaniemen Life Science Center Espoossa. Yhtiö haettiin konkurssiin tammikuussa 2017.
Keksinnöt ja konseptit

Mendor julkaisi uudentyyppisen verensokerimittarin, jossa sekä näytteenottolaite että testiliuskojen kasetti ovat osa itse mittaria. Tuotteen, Mendor Discreetin, muotoilua vertailtiin matkapuhelimiin ja laitetta on nimitetty verensokerimittareiden iPhoneksi.
Mendorin toinen julkistus liittyi verensokeriarvojen mittaustietojen käsittelyyn pilvipohjaisella Mendor Balance -ohjelmistolla. Ohjelmisto seurasi yksittäisten mittausten sijaan nk. parimittauksia, joita analysoimalla se tarjoaa diabeetikolle välineet oman hoitonsa ohjaamiseen.
Tunnustukset

Finnveran pääomasijoitusyhtiö Veraventure valitsi vuonna 2010 Mendorin lupaavimmaksi start-up yhtiöksi.
Tech Tour, riippumaton eurooppalainen tutkimusjärjestö, valitsi Mendorin 30 lupaavimman pohjoismaalaisen kasvuyhtiön joukkoon vuonna 2010.
Red Herring, kansainvälinen teknologiajulkaisu valitsi vuonna 2011 Mendorin eurooppalaisten kasvuyritysten TOP 100 -listalle
TiE50, yhdysvaltalainen teknologian kasvuyhtiöitä seuraava globaali järjestö, palkitsi vuonna 2012 Mendorin teknologiapalkinnolla innovatiivisuudesta.
Aiheesta muualla

Mendorin kotisivut[vanhentunut linkki]
Adagio jousille

Adagio jousille (engl. Adagio for Strings) on Samuel Barberin vuonna 1936 säveltämä klassisen musiikin teos. Se on sovitus hänen jousikvartettonsa op. 11 toisesta osasta.
Barber sovitti adagion jousiorkesterille vuonna 1938 ja lähetti partituurin Arturo Toscaninille. Toscanini johti kantaesityksen 5. marraskuuta 1938, ja hän otti teoksen ohjelmistoonsa Etelä-Amerikan- ja Euroopan-kiertueelleen.
Sävellystä on esitetty julkisen surun hetkellä muun muassa Albert Einsteinin ja ruhtinatar Grace Kellyn hautajaisissa ja tiedotettaessa esimerkiksi John F. Kennedyn ja prinsessa Dianan kuolemasta.
Triviaa

Adagioa jousille käytetään muun muassa elokuvissa Elefanttimies (1980) ja Platoon – nuoret sotilaat. William Orbit sovitti sen albuminsa Pieces in a Modern Style aloitusraidaksi, ja Ferry Corsten ja Tiësto ovat tehneet siitä trance-version. Hardcore-version kappaleesta on tehnyt suomalainen Alek Száhala.